  Константин Вознесенских Майя Бывальцева 2022-тӥ арын Удмуртиын «Кышкыттэм ӟечлыко сюресъёс» йӧскалык ӵектос улсын визьбур транспорт сӧзнэтэз (интеллектуальная транспортная система - ИТС) пыӵатыны кутскизы. Нырысь ик калыкез нуись-вайись мер тарнспортлэсь ветлэмзэ чаклась сӧнэтэз (регионально-навигационная информационная система - РНИС) улонэ пыӵатозы, кулэ тӥрлык басьтэмын ни. Со сярысь элькун тӧролэн но кивалтэтлэy пресс-службазы ивортӥз. Сӧзнэт Удмуртиысь транспортъя но сюрес возёсъя министерство вылэ инъяськоз. Озьы удысэт транспортлэсь потэмзэ но калыкез нуллисьёслэсь огкылъёсын пусъем вань рейсъёссэс быдэсъямзэс чакласа возьыны быгатоз. « Автобусъёслэз ӝегамзы яке потымтэзы сярысь ӝожтӥськонъёс дорамы ӵем вуыло. Ми сэрттыны-пертчыны кутскиськом: перевозчикен герӟаськиськом, путевой листъёсты ӵошатыса эскериськом. Солы трос дыр быре. Сӧзнэт возьматоз, кытын вал автобус но кыӵе муген рейсэ ӧз поты. Ваньмыз со ужез капчиятоз но вазиськонъёсты ӝоггез эскерыны юрттоз » Алексей Горбачёв, Удмуртиысь транспортъя но сюрес возёсъя министр Со сяна, улосвыл сӧзнэтлы луыса элькунын улӥсьёс асьсэос кулэ транспортэз быдэс Удмуртиысь чакланы быгатозы. Системае мань муниципалкуспо но муниципал маршрутъёсты пыртозы, соин ик мер транспортлэсь ветлэмзэ онлайн амалэн учкыны луоз. РНИС Россиысь тросаз улсовылъёсын пайдалыксэ возьматӥз ни, пусйизы министерствоын. 2022-тӥ ар пумозь чаклась сӧзнэтэ вань перевозчикъёсты но маршрутын ужась котькуд техникаез пыртозы. Элькунын улӥсьёс мер транспортэз онлайн амалэн чакланы арлэн кыкетӥ палараз быгатозы. Тодэ вайытом, таяз арын Удмуртиын «Кышкыттэм ӟечлыко сюресъёс» йӧскалык ӵектос улсын кык улосвыл сюресъёс вылын тыл юбоос пуктозы. Тегъёс: Удмуртия Авто Технологиос Транспорт транспортъяносюресвозёсъяминистерство АлексейГорбачёв Ижкар йӧскалыкӵектосъёс  